stanford-oval/wikipedia huggingface dataset:
דיאגרמת התפצלות
שבירת סימטריה במערכות הביפורקציה

במערכת דינמית כגון {\ddot {x}}+f(x;\mu )+\varepsilon g(x)=0,אשר יציבות מבחינה מבנית כאשר  \mu \neq 0, אם משרטטים דיאגרמת ביפורקציה, ניתן להתייחס ל -  \mu  כפרמטר הביפורקציה, עבור ערכים שונים של  \varepsilon ,. המקרה בו  \varepsilon =0 נקרא התפצלות הקלשון הסימטרית. כאשר  \varepsilon \neq 0, אנחנו אומרים שיש לנו קלשון עם סימטריה שבורה. זה מודגם באנימציה משמאל.
יישומים

בהינתן מערכת של משוואות דיפרנציאליות המתארות ערך פיזיקלי כלשהו. למשל המיקום והמהירות של מטוטלת חופשיה וללא חיכוך, פוטנציאל הממברנה של נוירון לאורך זמן, או הריכוז הממוצע של וירוס במחזור הדם של המטופל. המשוואות הדיפרנציאליות עבור הדוגמאות הללו כוללות *פרמטרים* שעשויים להשפיע על הפלט של המשוואות. למשל, שינוי המסה ואורכה של המטוטלת ישפיעו על תדירות התנודות שלה, שינוי גודל הזרם המוזרק לנוירון עשוי להעביר את פוטנציאל הממברנה ממנוחה לירי, והעומס הנגיפי לטווח ארוך בזרם הדם עשוי לרדת כתגובה לטיפול.
באופן כללי, חוקרים מעוניינים לכמת כיצד ההתנהגות ארוכת הטווח (האסימפטוטית) של מערכת של משוואות דיפרנציאליות משתנה אם פרמטר משתנה. בענף המתמטי של מערכות דינמיות, דיאגרמת ביפורקציה מכמתת את השינויים הללו על ידי חקירת נקודות השבת, המסלולים המחזוריים או האטרקטורים הכאוטיים של מערכת משתנים כפונקציה של פרמטר ביפורקציה. דיאגרמות התפצלות משמשות כדי לדמיין שינויים אלה.
ראו גם

זיכרון התפצלות
תורת הכאוס
דיאגרמת שלד של התפצלות
קבועי פייגנבאום
לקריאה נוספת

Glendinning, Paul (1994). Stability, Instability and Chaos. Cambridge University Press. ISBN 0-521-41553-5.
May, Robert M. (1976). "Simple mathematical models with very complicated dynamics". Nature. 261 (5560): 459–467. Bibcode:1976Natur.261..459M. doi:10.1038/261459a0. PMID 934280.
Strogatz, Steven (2000). Non-linear Dynamics and Chaos: With applications to Physics, Biology, Chemistry and Engineering. Perseus Books. ISBN 0-7382-0453-6.
דיאגרמת התפצלות של המפה הלוגיסטית. האטרקטור לכל ערך של פרמטר כלשהו r מוצג על הקו האנכי המתאים לערך הפרמטר r.
שבירת סימטריה בהתפצלות קלשון כאשר הפרמטר ε משתנה. ε = 0 הוא המקרה של התפצלות קלשון סימטרית.
ד'תתקל"ט

ד'תתקל"ט (4939)  היא שנה עברית  אשר  החלה ביום א' בתשרי, אור ל-14 בספטמבר 1178 (לפי הלוח היוליאני, שהיה נהוג אז), והסתיימה ביום כ"ט באלול, 2 בספטמבר 1179. שנה מסוג הכז, איננה מעוברת, ואורכה 354 ימים. זו שנה רביעית לשמיטה.
לוח שנה > מאפייני לוח השנה

שנה מסוג הכז, ובה 354 ימים.
שנה "פשוטה": שאיננה מעוברת ובה חודש אדר אחד.
שנה "כסדרה": שבה חשוון בן 29 יום ואילו כסלו בן 30 יום
ג' בתשרי חל בשבת, ולכן צום גדליה נדחה ליום ראשון ד' בתשרי.
י"ז בתמוז חל בשבת, ולכן צום שבעה עשר בתמוז נדחה ליום ראשון י"ח בתמוז
ט' באב חל בשבת, ולכן צום תשעה באב נדחה ליום ראשון י' באב
היסטוריה של עם ישראל
ד'תתקל"ח

ד'תתקל"ח (4938)  היא שנה עברית  אשר  החלה ביום א' בתשרי, אור ל-27 באוגוסט 1177 (לפי הלוח היוליאני, שהיה נהוג אז), והסתיימה ביום כ"ט באלול, 13 בספטמבר 1178. שנה מסוג זחג, היא מעוברת, ואורכה 383 ימים. זו שנה שלישית לשמיטה.
אירועים

כתיבת הלכות קידוש החודש בספר זמנים, במשנה תורה לרמב"ם
לוח שנה > מאפייני לוח השנה

שנה מסוג זחג, ובה 383 ימים.
שנה מעוברת ובה שני חודשי אדר - אדר א' ואדר ב'. חג הפורים נחוג בשנה כזו באדר ב'. בנוסף, בי"ד באדר א' מציינים פורים קטן, ובט"ו באדר א' מציינים שושן פורים קטן.
שנה "חסרה": שבה חשוון וכסלו בני 29 יום כל אחד
י"ג באדר ב' חל בשבת, ולכן תענית אסתר מוקדמת ליום חמישי י"א באדר ב'.
היסטוריה של עם ישראל
גלן גולד

| --- | --- |

 לידה:  25 בספטמבר 1932 טורונטו, קנדה 
 פטירה:  4 באוקטובר 1982 (בגיל 50) טורונטו, קנדה 
 שם לידה:  Glenn Herbert Gold 
 מקום קבורה:  בית הקברות מאונט פלזנט 
 מוקד פעילות:  קנדה 
 תקופת הפעילות:  1945–1982 (כ־37 שנים) 
 מקום לימודים:  הקונסרבטוריון המלכותי למוזיקה, Malvern Collegiate Institute 
 סוגה:  מוזיקה קלאסית 
 שפה מועדפת:  אנגלית 
 כלי נגינה:  פסנתר 
 חברת תקליטים:  CBS רקורדס 
 פרסים והוקרה:  פרס גראמי לאלבום הקלאסי הטוב ביותר (1982)  פרס מולסון (1969)  פרס ג'ונו לאלבום הקלאסי של השנה - סולו או תזמורת קאמרית (1984)  היכל התהילה של המוזיקה הקנדית (1983)  היכל התהילה של גראמי (1985)  שדרת הכוכבים של קנדה (1998)  פרס ג'ונו לאלבום הקלאסי של השנה - סולו או תזמורת קאמרית (1983)  Grammy Award for Best Album Notes (1973)  פרס ג'ונו לאלבום הקלאסי של השנה - סולו או תזמורת קאמרית (1979)  פרס גראמי לסולן אינסטרומנטלי הטוב ביותר (ללא תזמורת) (1982)  פרס גראמי למפעל חיים (2013)  Person of National Historic Significance 
 www.glenngould.com
 פרופיל ב-IMDb
 חתימה:  
 
גלן הרברט גוּלד (באנגלית: Glenn Herbert Gould;‏ 25 בספטמבר 1932 – 4 באוקטובר 1982) היה פסנתרן קנדי מפורסם, שנחשב על ידי רבים כגאון מוזיקלי ונמנה עם ענקי הפסנתרנים בני דורו, ועד היום מוכר כאחד הפסנתרנים הגדולים אי פעם.
גולד פיתח גישה ייחודית וחדשנית לפיה יש למבצע מרחב רב של פרשנות אישית ליצירה המוזיקלית. נודע באישיותו הססגונית, במוזרויות ובפרובוקציות שבהן היה מעורב, ובזכות הקלטותיו מרובות ההשראה של המוזיקה לכלי מקלדת של יוהאן סבסטיאן באך.
תולדות חייו

גלן גוּלד נולד כגלן גוֹלד (Glen Gold) בטורונטו שבמחוז אונטריו, קנדה, ילדם היחיד של ראסל ופלורנס גולד. ב-1939, כשהיה בן 7 בערך שינתה המשפחה את שמה מ-Gold ל-Gould עקב האנטישמיות ששררה בקנדה באותה תקופה. בהיותם פרסביטריאנים, הם לא רצו להיחשב בטעות ליהודים. גולד עצמו אמר לא אחת, ש"כשאנשים שואלים אותי אם אני יהודי, אני תמיד אומר להם שבזמן מלחמת העולם השנייה הייתי יהודי".
אימו, אשר סבה היה בן-דודו של אדוורד גריג, הייתה מורתו הראשונה לפסנתר. בגיל 9 החל ללמוד נגינה בפסנתר, ובגיל 10 למד אורגן ותאוריה ב"קונסרבטוריון המלכותי למוזיקה" בטורונטו.
ב-1945 הופיע לראשונה בפני קהל (על אורגן), ושנה לאחר מכן ביצע את הקונצ'רטו מס' 4 לפסנתר של בטהובן יחד עם התזמורת הסימפונית של טורונטו. הרסיטל הציבורי הראשון שלו נערך ב-1947, והרסיטל הראשון לרדיו הושמע ב-1950 בתאגיד השידור הקנדי.
מאז, ובמשך 13 שנים החל לנוע במרתון של קונצרטים ברחבי העולם, וניגן עם מיטב התזמורות הפילהרמוניות כמו אלה של ברלין, וניו יורק.
ב-1957 ערך גולד סיבוב הופעות בברית המועצות, והיה הצפון-אמריקאי הראשון שניגן שם מאז מלחמת העולם השנייה. הופעותיו כללו קטעים מאת באך וכן מוזיקה סדרתית מאת ארנולד שנברג ואלבן ברג, שדוכאה בעבר בברית המועצות בתקופת הריאליזם הסוציאליסטי. גולד חזר והביא למערב את המוזיקה של המלחין הרוסי דמיטרי שוסטקוביץ'.
בחודש נובמבר 1958 הגיע גולד להופעות בישראל, ושהה שם חודש וחצי, במהלכן ניגן בהיכל התרבות בתל אביב עם התזמורת הפילהרמונית הישראלית. הופעתו זו עוררה הדים רבים גם בזכות נגינתו המופלאה שהוציאה את המבקרים מגדרם, אך גם בססגוניות שליוותה את ההופעה: התקנה ממושכת של השרפרף הקבוע שנשא עמו להופעות בכל מקום בעולם, המעיל הכבד שלבש עקב הצטננותו, ו-4 תנורי חימום שפוזרו סביב כיסאו. גולד נהג להופיע ללא נעליו, וכן נהג לחמם את ידיו וזרועותיו במים חמים לפני עלייתו לבמה.
ביקוריו במקומות שונים בעולם, מחלותיו, ועניינים טכניים כמו פסנתר כנף שלא תאם את רצונותיו, הותירו בו חותם של יאוש ואכזבה מנדודיו בעולם. ככל שהוכרה גאוניותו וגברה תהילתו, חש גולד עייפות מהנגינה בפני קהל, עד כדי תחושה כאילו הופעותיו הופכות לעניין טכני. ב-10 באפריל 1964, בהיותו בגיל 32 בלבד, הופיע גולד בציבור בפעם האחרונה בלוס אנג'לס, קליפורניה. את הסיבות לפרישתו הסביר בתקליט יוצא דופן שהפיק באולפן בו הוא נשמע משוחח עם מפיק תקליטיו, ובין יתר הסיבות הזכיר גם את ביקורו בישראל. תקליט זה שהופץ במאות אלפי עותקים, נתן למבקריו ומעריציו הזדמנות נדירה לחדור אל נבכי נפשו המיוסרת, ואל עולמו הפנימי, מהם שאב את ההשראה לנגינתו. גולד הופיע בכ-200 קונצרטים בלבד.
במשך שארית חייו התרכז בהקלטות, כתיבה ושידור ברדיו. הקלטותיו עוררו ביקורת בגלל הטכניקה שנראתה חדשנית באותם ימים: הוא הקליט את יצירותיו באולפן פעם אחר פעם עד שהיה מרוצה מהביצוע, וערך ו"בישל" את ההקלטה. ביצועיו המוקלטים, שנמכרים עד היום, ידועים גם בזכות מנהגו לזמר בקולו גם בהקלטות מוקפדות ומלוטשות. גולד גם כתב והקליט ביקורות והערות למוזיקה שניגן, וצירף אותן להקלטות. הקלטותיו אלה נמכרו בכמויות רבות.
גולד נפטר בטורונטו ב-1982 בעקבות שבץ ונקבר בבית הקברות Mount Pleasant Cemetery. שנים לאחר מותו, וכמו בחייו, עוררה נגינתו פולמוס. מעריציו מדברים על פרשנותו הגאונית למוזיקה, ויש מוזיקאים הנשבעים כי המוזיקה שלו שינתה את חייהם. מתנגדיו טוענים נגד גישתו החדשנית שאיפשרה חופש כה רב למבצעים.
כישוריו ואישיותו המיוחדת של גולד שימשו רקע לסופר האוסטרי תומאס ברנהרד, שביסס עליו את עלילת הרומן "הטובע", שנכתב שנה אחרי פטירתו של גולד, ב-1983.
ג'וש בולט

| --- | --- |
אין תמונה חופשית
 לידה:  2 במאי 1994 (בן 30) ליברפול, הממלכה המאוחדת 
 מדינה:  הממלכה המאוחדת 
 פרופיל ב-IMDb
 
ג'ושוע ראיין בולט (באנגלית: Joshua Ryan Bolt; נולד ב-2 במאי 1994) הוא שחקן קולנוע וטלוויזיה בריטי.
ביוגרפיה

ג'ושוע ראיין בולט נולד בליברפול ב-2 במאי 1994, וגדל בפרבר האנט'ס קרוס בליברפול.
קריירה

בולט החל לשחק בגיל 12 כאשר לוהק להפקת תיאטרון של המחזה מהומה רבה על לא דבר. בשנת 2009, הוא גילם את פיט שוטון בסרט המועמד לפרס האקדמיה הבריטית לקולנוע ולטלוויזיה, נער משום מקום. הוא הופיע בעונה התשיעית של סדרת הטלוויזיה "חסרי בושה", כשגילם את פרייזר קיין. הוא מופיע בקליפ לסינגל של להקת הפאנק "The Luka State".
בקיץ 2011, פורסם כי בולטלוהק לתפקיד הראשי בסרט "Just Henry" שהופק בערוץ ITV1, ושודר במהלך תקופת חג המולד של אותה שנה. לאחר מכן לוהק לתפקיד בעונה השנייה של סדרת הטלוויזיה של "Accused". הוא הופיע בסדרת הטלוויזיה בהפקת ה-BBC בת שישה פרקים הטנגו האחרון בהליפקס, כשגילם את רפאל "ראף" גרינווד. הוא שיחק בתפקיד אורח בשני הפרקים האחרונים של העונה השביעית של סדרת הבלשים "לואיס". ביולי 2012, IMDb כינה אותו כאחד מכוכבי העשרה הבריטים העולים באתר.
בולט גילם את בריאן האריס, דמות מרכזית, בדרמת הטלוויזיה בת שני חלקים "The Crash", שבמרכזה תאונת דרכים בהשראת אירועים אמיתיים. הוא גילם את דניאל בעונה השלישית של "סקוט וביילי".
בפברואר 2013, הוא החל להצטלם לסרט "The Heart of Nowhere", בבימויו של צ'ארלי פינק. בטקס פרסי הטלוויזיה של BAFTA לשנת 2013, סדרת הטלוויזיה בכיכובו "הטנגו האחרון בהליפקס" זכתה בפרס סדרת דרמה הטובה ביותר. הצילומים לעונה השנייה החלו ביוני 2013. בולט שיחזר את תפקידו בתור ראף. הוא חזר לשחק בעונה השלישית ב-2014 והרביעית ב-2016.
במרץ 2015, מפיקי הסיטקום המצליח "בנידורם" הודיעו כי בולט לוהק כחלק ממשפחה חדשה לגמרי לעונה השמינית, ששודרה בינואר 2016. בולט גילם את רוב דוסון, בנה של המשפחה, שמתיידד עם טייגר דייק וג'ואי אליס.
הוא הופיע בעונה השנייה של סדרת הטלוויזיה גרנצ'סטר שם שיחק סוכן סמוי בעל דעות מרקסיסטיות. הוא גילם חייל צעיר בשם תומאס מקווילאן בסרט הטלוויזיה של ITV Harry Price" Ghost Hunter", העיבוד של ITV לרומן הביכורים של ניל ספרינג, "The Ghost Hunters". הסרט שודר ב-ITV ב-27 בדצמבר 2015.
בולט שיחק בתפקיד רבוררוס, נער צעיר הרעב לנקמה בעקבות טבח משפחתו, בסדרת הטלוויזיה "עליית הברברים", דרמה בת שמונה חלקים ששודרה בערוץ ההיסטוריה.
הוא הופיע בחמישה פרקים של העונה העשירית של סדרת הטלוויזיה "בנידורם".  בשנת 2019 הוא גילם את דונל בסרט, "A Good Woman is Hard to Find".
בשנת 2018 בולט על ידי ג'ורג' קלוני ודייוויד מיכוד לתפקיד דנבר בסדרת הטלוויזיה "מלכוד 22".
בשנת 2021 לוהק אשלי לתפקיד במיני סדרת הטלוויזיה, אדוני האוויר, בה הוא יתאחד עם שחקני הטנגו האחרון בהליפקס, אדוארד אשלי ולואיס גרייטורקס.
פילמוגרפיה > קולנוע

| שנה | כותרת | תפקיד | הערות |
| --- | --- | --- | --- |
| 2009 | Be All and End All | רובי וואלאס |  |
| 2009 | נער משום מקום | פיט שוטון |  |
| 2013 | Heart of Nowhere | פלויד | סרט קצר |
| 2019 | A Good Woman Is Hard to Find | דונל |  |
פילמוגרפיה > טלוויזיה

| שנה | כותרת | תפקיד | הערות |
| --- | --- | --- | --- |
| 2011 | Just Henry | הנרי דודג' |  |
| 2012 | חסרי בושה | פרייזר קיין |  |
| 2012 | Accused | דום קרטרייט |  |
| 2012–הווה | הטנגו האחרון בהליפקס | ראף גרינווד | תפקיד ראשי, 24 פרקים |
| 2013 | לואיס | אדם טיביט |  |
| 2013 | The Crash | בריאן האריס |  |
| 2013 | סקוט וביילי | דניאל גלאגר | פרק 1 |
| 2015 | Harry Price: Ghost Hunter | תומאס מקווילאן | סרט טלוויזיה |
| 2016–2018 | בנידורם | רוב דוסון | תפקיד ראשי |
| 2016 | גרנצ'סטר | רורי קרומפטון |  |
| 2016 | עליית הברברים | רבוררוס |  |
| 2018 | The Quarter: Teaser | טוד |  |
| 2019 | מלכוד 22 | דנבר | מיני-סדרה |
| 2024 | אדוני האוויר | סגן ויניפרד "פאפי" לואיס | 4 פרקים |
הערות שוליים

↑  "Just Henry New Drama for ITV 1 with Elaine Cassidy, Josh Bolt and Barbara Flynn - Memorable TV". אורכב מ-המקור ב-6 בספטמבר 2011. נבדק ב-2011-09-11. {{cite web}}:  (עזרה)
↑  "Josh Bolt to star in Just Henry on ITV1 | Unreality TV". אורכב מ-המקור ב-24 במרץ 2012. נבדק ב-2011-09-11. {{cite web}}:  (עזרה)
↑  "'Accused': Series 2 cast announced". 17 בנובמבר 2011. {{cite web}}:  (עזרה)
↑  "Edward Ashley". Anthea Represents. נבדק ב-22 במאי 2023. {{cite web}}:  (עזרה)
ד'תתקמ"ג

ד'תתקמ"ג (4943)  היא שנה עברית  אשר  החלה ביום א' בתשרי, אור ל-31 באוגוסט 1182 (לפי הלוח היוליאני, שהיה נהוג אז), והסתיימה ביום כ"ט באלול, 18 בספטמבר 1183. שנה מסוג גכז, היא מעוברת, ואורכה 384 ימים. זו שנה ראשונה לשמיטה.
לוח שנה > מאפייני לוח השנה

שנה מסוג גכז, ובה 384 ימים.
שנה מעוברת ובה שני חודשי אדר - אדר א' ואדר ב'. חג הפורים נחוג בשנה כזו באדר ב'. בנוסף, בי"ד באדר א' מציינים פורים קטן, ובט"ו באדר א' מציינים שושן פורים קטן.
שנה "כסדרה": שבה חשוון בן 29 יום ואילו כסלו בן 30 יום
י"ז בתמוז חל בשבת, ולכן צום שבעה עשר בתמוז נדחה ליום ראשון י"ח בתמוז
ט' באב חל בשבת, ולכן צום תשעה באב נדחה ליום ראשון י' באב
היסטוריה של עם ישראל
ד'רס"א

ד'רס"א (4261)  היא שנה עברית  אשר  החלה ביום א' בתשרי, אור ל-9 בספטמבר 500 (לפי הלוח היוליאני, שהיה נהוג אז), והסתיימה ביום כ"ט באלול, 29 באוגוסט 501. שנה מסוג זשג, איננה מעוברת, ואורכה 355 ימים. זו שנה חמישית לשמיטה.
לוח שנה > מאפייני לוח השנה

שנה מסוג זשג, ובה 355 ימים.
שנה "פשוטה": שאיננה מעוברת ובה חודש אדר אחד.
שנה "שלמה": שבה חשוון וכסלו בני 30 יום כל אחד.
י"ג באדר חל בשבת, ולכן תענית אסתר מוקדמת ליום חמישי י"א באדר.
היסטוריה של עם ישראל
ד'רנ"ו

ד'רנ"ו (4256)  היא שנה עברית  אשר  החלה ביום א' בתשרי, אור ל-7 בספטמבר 495 (לפי הלוח היוליאני, שהיה נהוג אז), והסתיימה ביום כ"ט באלול, 23 בספטמבר 496. שנה מסוג החא, היא מעוברת, ואורכה 383 ימים. זו שנת שמיטה.
לוח שנה > מאפייני לוח השנה

שנה מסוג החא, ובה 383 ימים.
שנה מעוברת ובה שני חודשי אדר - אדר א' ואדר ב'. חג הפורים נחוג בשנה כזו באדר ב'. בנוסף, בי"ד באדר א' מציינים פורים קטן, ובט"ו באדר א' מציינים שושן פורים קטן.
שנה "חסרה": שבה חשוון וכסלו בני 29 יום כל אחד
ג' בתשרי חל בשבת, ולכן צום גדליה נדחה ליום ראשון ד' בתשרי.
ט"ו באדר ב' חל בשבת, ולכן שושן פורים נחוג שלושה ימים - בערים שהיו מוקפות חומה - מיום שישי י"ד באדר ב' ועד יום ראשון ט"ז באדר ב' - זהו פורים משולש.
י"ד בניסן, ערב פסח, חל בשבת, ולכן חלים דיני ערב פסח שחל בשבת.
היסטוריה של עם ישראל
ד'תתקמ"ח

ד'תתקמ"ח (4948)  היא שנה עברית  אשר  החלה ביום א' בתשרי, אור ל-5 בספטמבר 1187 (לפי הלוח היוליאני, שהיה נהוג אז), והסתיימה ביום כ"ט באלול, 23 בספטמבר 1188. שנה מסוג זשה, היא מעוברת, ואורכה 385 ימים. זו שנה שישית לשמיטה.
אירועים

כ"ח בתשרי - ממלכת ירושלים הצלבנית נכנעת לצלאח א-דין
כ"ד באדר ב' - הפעם האחרונה שתקופת שמואל נפלה בתאריך זה
לוח שנה > מאפייני לוח השנה

שנה מסוג זשה, ובה 385 ימים.
שנה מעוברת ובה שני חודשי אדר - אדר א' ואדר ב'. חג הפורים נחוג בשנה כזו באדר ב'. בנוסף, בי"ד באדר א' מציינים פורים קטן, ובט"ו באדר א' מציינים שושן פורים קטן.
שנה "שלמה": שבה חשוון וכסלו בני 30 יום כל אחד.
היסטוריה של עם ישראל
ד'תתקמ"ב

ד'תתקמ"ב (4942)  היא שנה עברית  אשר  החלה ביום א' בתשרי, אור ל-12 בספטמבר 1181 (לפי הלוח היוליאני, שהיה נהוג אז), והסתיימה ביום כ"ט באלול, 30 באוגוסט 1182. שנה מסוג זחא, איננה מעוברת, ואורכה 353 ימים. זו שנת שמיטה.
אירועים

גירוש צרפת: פיליפ השני, מלך צרפת מורה על גירוש כל היהודים מתחומי ממלכתו. זהו הגירוש הראשון בשרשרת גירושים בצרפת לאורך 200 השנים הבאות.
לוח שנה > מאפייני לוח השנה

שנה מסוג זחא, ובה 353 ימים.
שנה "פשוטה": שאיננה מעוברת ובה חודש אדר אחד.
שנה "חסרה": שבה חשוון וכסלו בני 29 יום כל אחד
ט"ו באדר חל בשבת, ולכן שושן פורים נחוג שלושה ימים - בערים שהיו מוקפות חומה - מיום שישי י"ד באדר ועד יום ראשון ט"ז באדר - זהו פורים משולש.
י"ד בניסן, ערב פסח, חל בשבת, ולכן חלים דיני ערב פסח שחל בשבת.
היסטוריה של עם ישראל
דאנקו (אי)

| --- | --- |

מושבת הפינגווינים שבאי דאנקו
 נתונים גאוגרפיים
 מיקום:  תעלת אררה 
 קואורדינטות:  64°44′00″S 62°37′00″W﻿ / ﻿64.733333333333°S 62.616666666667°W﻿ / -64.733333333333; -62.616666666667
 אורך:  1.5 קילומטר
 נתונים מדיניים
 על שם:  Émile Danco 
  (למפת חצי האי האנטארקטי מוגדלת) בסיס חנרל ברנרדו אוהיגינס ריקלמהדאנקו(למפת חצי האי האנטארקטי רגילה) בסיס חנרל ברנרדו אוהיגינס ריקלמהדאנקו(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומידאנקו(למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומידאנקו
 
האי דאנקו (באנגלית: Danco Island) הוא אי המצוי מדרום לתעלת אררה, בסמוך לחוף המערבי של ארץ גרהאם שבאנטארקטיקה.
אורכו של האי 2 קילומטרים. האי מתנשא לגובה של 131 מטרים מעל פני הים.
באי מושבת פיגווינים גדולה.
בשל חשיבותו ההיסטורית של האי, ובשל מושבות הפינגווין, הוכרז האי כאתר מורשת היסטורי וכאתר טבע מוגן על פי האמנה האנטארקטית, מסיבות אלה האי הוא אתר תיירות (והאמנה מגבילה את מספר המבקרים באי).
היסטוריה > גילוי האי

האי התגלה על ידי המשלחת האנטארקטית הבלגית, שחקר את אנטארקטיקה בין השנים 1899–1897 בפיקודו של אדריאן דה ז'רלש.
האי מופה על ידי סקר שטחי חסות איי פוקלנד, ומופה מהאונייה נורסל בשנת 1955.
היסטוריה > תחנה O

באי דאנקו הייתה ממוקמת תחנת המחקר הבריטית - תחנה O (באנגלית: Station O), תחנה זו פעלה מה-26 בפברואר 1956 ועד ה-22 בפברואר 1959 במטרה למפות את האזור ולחקור את הגאולוגיה שלו.
הבקתה הראשית של תחנת המחקר נקראה "ארנדאל" (Arendal), והיא נהרסה על ידי הסקר האנטארקטי הבריטי באפריל 2004; מהמבנה נותרו רק יסודות הבטון של המבנה.
היסטוריה > מקור השם

שמו של האי ניתן לו על ידי הוועדה המייעצת לשמות אנטארקטיים של בריטניה.
האי נקרא על שמו של אמיל דאנקו (Emile Danco), איש המשלחת האנטארקטית הבלגית, אשר מת על סיפונה של האונייה בלגיקה בעת היותו חלק מהמשלחת.
הערות שוליים

1 2 3 4 5 6  מידע גאוגרפי והיסטורי
↑  מידע על גבעת דאנקו
1 2 3 4  האמנה האנטארקטית - האי דנקו
1 2 3 4  ההיסטוריה של תחנה O
ד'תתקמ"ז

ד'תתקמ"ז (4947)  היא שנה עברית  אשר  החלה ביום א' בתשרי, אור ל-16 בספטמבר 1186 (לפי הלוח היוליאני, שהיה נהוג אז), והסתיימה ביום כ"ט באלול, 4 בספטמבר 1187. שנה מסוג גכה, איננה מעוברת, ואורכה 354 ימים. זו שנה חמישית לשמיטה.
אירועים

כ"ו בתמוז - סלאח א-דין מנצח את הצלבנים בקרב קרני חיטין
לוח שנה > מאפייני לוח השנה

שנה מסוג גכה, ובה 354 ימים.
שנה "פשוטה": שאיננה מעוברת ובה חודש אדר אחד.
שנה "כסדרה": שבה חשוון בן 29 יום ואילו כסלו בן 30 יום
היסטוריה של עם ישראל
גלן או גלנדה

| --- | --- |

הפוסטר של הסרט גלן או גלנדה
 בימוי:  אדוארד ווד 
 הופק בידי:  ג'ורג' וייס 
 תסריט:  אדוארד ווד 
 שחקנים ראשיים:  אדוארד ווד (כ"דניאל דייוויס") דולורס פולר  בלה לוגוסי   לייל טלבוט
 מוזיקה:  ויליאם לאווה (לא קיבל קרדיט)
 צילום:  ויליאם ס. טומפסון 
 מדינה:  ארצות הברית 
 חברה מפיצה:  סקרין קלאסיקס
 הקרנת בכורה:  1953 (ארצות הברית)
 משך הקרנה:  68 דק' 
 שפת הסרט:  אנגלית 
 סוגה:  דוקו-דרמה, סרט להט"בי, סרט קומדיה, סרט דרמה, Z movie, סרטי סקספלוייטישן 
 דף הסרט ב־IMDb
 
גלן או גלנדה (אנגלית: Glen or Glenda) הוא סרט משנת 1953, שכתב וביים אדוארד ווד. בסרט השתתפו ווד עצמו, בלה לוגוסי וזוגתו של ווד, דולורס פולר. הסרט הוא דוקודרמה על קרוס-דרסינג וטרנסקסואליות, והוא אוטוביוגרפי למחצה. ווד עצמו היה קרוס דרסר, והסרט הוא בעל מסר של סובלנות. הסרט הפך לסרט פולחן בשל הערכים של הפקה דלת תקציב זו והסגנון הייחודי.
מקור

בשנת 1952 התפרסמו בעיתונים בארצות הברית ידיעות בדבר הניתוח להתאמה מגדרית של כריסטין יורגנסן, והן שימשו השראה לג'ורג' וייס, מפיק הוליוודי של סרטים דלי תקציב, ליזום סרט שינצל את האירוע. אד ווד שכנע את וייס שבהיותו טרנסווסטיסט הוא הבמאי האידיאלי לסרט כזה, למרות ניסיונו המצומצם של ווד בבימוי. ווד קיבל את העבודה אבל השתמש במימון כדי ליצור סרט על טרנסווסטיזם. משנראה כאילו הסרט הגמור יהיה קצר וממוקד יותר מדי בטרנסווסטיזם, הוסיף ווד כמה סצנות על התאמה מגדרית. המפיק צירף שתי אפיזודות של פורנוגרפיה "רכה" שלא היה להן קשר לנושא הסרט, אחת מהן כוללת שימוש בכבילה, והוסיף צילומי תגובה של ווד ולוגוסי. הסרט יצא לאקרנים רק משום שנמכר מראש למספר בתי קולנוע עוד לפני שהחלו לצלמו.
מאחורי הקלעים

ווד שכנע את בלה לוגוסי, כוכב סרטים מזדקן, מרושש ומכור לסמים, להופיע בסרט. ווד עצמו שיחק את גלן/גלנדה, הדמות שנתנה את השם לסרט, אבל תוך שימוש בשם העט "דניאל דייוויס". חברתו של ווד, דולורס פלור, שיחקה את חברתו של גלן. פולר לא ידעה באותה תקופה על הטרנסווסטיזם של ווד. אופי הסרט לא הוסבר לה בצורה מלאה, ובקטעים בהם הופיעה מיעט ווד ללבוש בגדי נשים. רק כשצפתה בתוצר השלם התגלתה לה האמת, ופולר טענה כי החוויה גרמה לה השפלה. היה זה הסרט היחיד שאד ווד ביים, אך לא הפיק.
הסצנה המסיימת את הסרט, שבה מוסרת פולר את סוודר האנגורה שלה, שונה בקדימון של הסרט, הכלול בגרסאות הלייזרדיסק וה-DVD, מהגרסה המופיעה בסרט כפי שיצא לאקרנים. בקדימון היא זורקת את הסוודר לווד ברוגז, בעוד שבסרט מראים כיצד היא מוסרת אותו מתוך הסכמה. בקדימון יש גם קטע שבו ווד לבוש בבגדי נשים כשהוא הוגה את המילה "קאט".
ציונים מיוחדים

ספרו רב המכר של לאונרד מלטין (Leonard Maltin) "מדריך הסרטים והווידאו" מכתיר סרט זה בתואר "כנראה הסרט הגרוע שהוכן מעולם", כבוד מפוקפק שניתן קודם לסרט אחר של ווד "תוכנית 9 מהחלל החיצון" (Plan 9 from Outer Space).
תפקידו של בלה לוגוסי מוגדר כ"המדען", דמות שמטרתה אינה ברורה. הוא משחק סוג של קריין, אך אינו מספר דבר הקשור לעלילת הסרט, תפקיד זה שמור לקריין הראשי של הסרט, טימותי פארל (Timothy Farrell). "המדען" מוקף באביזרים של סרטי אימה כדוגמת גולגולות ומבחנות כשהוא מטיף לצופים "להיזהר מהדרקון הירוק הגדול הרובץ על סף ביתכם". באחת האפיזודות מוקרן קטע סרט ישן של ביזונים שועטים על פניו של המדען ללא כל סיבה נראית לעין. כמו כן יש בסרט קטעי חלום ארוכים וסוריאליסטיים בהם נרדף גלן על ידי דמות הדומה לשטן.
בתרבות העממית

טרנסווסטיסט נוסף ושמו גלן, בעל האישיות הנשית "גלנדה", מופיע בספרו של ווד "רוצח בבגדי נשים", ומוצא להורג בספר ההמשך: "מותו של טרנסווסטיסט", לאחר מאבק על הזכות לעלות לכיסא החשמלי לבוש כגלנדה.
סרטו של טים ברטון - "אד ווד", מתאר את יצירת הסרט וכולל שחזור של סצנות אחדות מתוכו עם ג'וני דפ בתפקיד אד ווד.
"גלן או גלנדה" יצא לאור מחדש בשנת 1982 בתוספת שש דקות. הקטעים שנוספו כוללים סצנה שבה גלן דוחה ניסיונות של הומוסקסואל להתחיל איתו.
ב-1994 נעשתה גרסה חדשה, פורנוגרפית, של הסרט, הקרויה "גלן וגלנדה", המבוססת על התסריט המקורי של הסרט בתוספת סצנות מין מפורשות.
הסרט הגיע למקום ה-50 ברשימת 50 הסרטים הגרועים ביותר.
הסרט ״ג׳ק וג׳יל״ משנת 2011 זכה בפרס פטל הזהב לגנבה הרעיונית הגרועה ביותר בטענה שהרעיון הבסיסי שלו הוא חיקוי של ״גלן או גלנדה״.
הגרסה המקורית של "גלן או גלנדה" היא כיום חופשייה, כלומר היא אינה מוגנת בזכויות יוצרים.
דאנקן ג'יימס

| --- | --- |

 לידה:  7 באפריל 1979 (בן 45) סולסברי, הממלכה המאוחדת 
 שם במה:  Dunc, Duncanbabe 
 מקום הקמה:  סולסברי 
 מוקד פעילות:  הממלכה המאוחדת 
 תקופת הפעילות:  מ-2001 
 מקום לימודים:  Corfe Hills School, Sidmouth College 
 סוגה:  מוזיקת פופ, R&B עכשווי, מוזיקת נשמה 
 שפה מועדפת:  אנגלית 
 חברת תקליטים:  Innocent 
 officialduncanjames.co.uk
 פרופיל ב-IMDb
 
דאנקן ג'יימס (באנגלית: Duncan James; נולד ב-7 באפריל 1978) הוא זמר אנגלי.
ביוגרפיה

ג'יימס נולד בסולסברי, הוא גודל בעיקר על ידי אימו לאחר שאביו עזב אותה עוד מלפני שנולד, כנער הוא הופיע במחזות חלום ליל קיץ ושרלוק הולמס שהועלו בתיאטרון נוער.
הוא זכה לפרסום כחבר בלהקת הבנים בלו, הלהקה זכתה להצלחה ברחבי בריטניה ובמספר מדינות נוספות. במסגרת הלהקה הוא ייצג את בריטניה באירוויזיון 2011 עם השיר I Can, הם היו במקום ה-11.
ב-2006 הוציא את אלבום הסולו "Future Past", ב-2007 היה במקום השלישי בתוכנית המציאות "רוקדים על הקרח" (Dancing on Ice). באירוויזיון 2009 הגיש את תוצאות הניקוד של בריטניה. ב-2009 שיחק את וורנר במחזמר לא רק בלונדינית שהועלה בלונדון. הוא הנחה את התוכנית "Grease: The School Musical".
גביע הקונפדרציות 2017

| --- | --- |

 מארחת:  רוסיה רוסיה
 תקופת התחרות:  17 ביוני 2017 – 2 ביולי 2017 (16 ימים)
 מספר משתתפות:  8
 הזוכה:   גרמניה
 מספר משחקים:  16
 מספר שערים:  43 (2.69 בממוצע למשחק)
 מספר צופים:  628,304 (39,269 בממוצע למשחק)
 מלך השערים:  3 שערים:  גרמניה טימו ורנר   גרמניה לארס שטינדל   גרמניה לאון גורצקה
 השחקן המצטיין:  גרמניה יוליאן דראקסלר
 → 2013
מפת המדינות המשתתפות
גביע הקונפדרציות 2017 הוא טורניר ספורט שנערך ברוסיה, כחלק מההכנות למונדיאל 2018 שאף הוא נערך במדינה. הטורניר, שבו השתתפו 8 נבחרות, החל ב-17 ביוני 2017 והסתיים ב-2 ביולי 2017. זוהי הפעם העשירית שמשוחק גביע הקונפדרציות, המפגיש בין זוכות האליפויות היבשתיות, האלופה העולמית ומארחת גביע העולם.
לראשונה פיפ"א מבצעת שימוש בעזרי וידאו במגרשים למניעת טעויות שיפוט.
קבוצות משתתפות

| נבחרת | מייצגת קונפדרציה | משתתפת בתור |
| --- | --- | --- |
|  רוסיה | UEFA | מארחת מונדיאל 2018 |
|  גרמניה | UEFA | זוכת מונדיאל 2014 |
|  אוסטרליה | AFC | זוכת גביע אסיה 2015 |
|  צ'ילה | CONMEBOL | זוכת קופה אמריקה 2015 |
|  מקסיקו | CONCACAF | המנצחת בפלייאוף בין זוכת גביע הזהב 2013 וזוכת גביע הזהב 2015 |
|  פורטוגל | UEFA | זוכת יורו 2016 |
|  ניו זילנד | OFC | זוכת גביע אוקיאניה לאומות 2016 |
|  קמרון | CAF | זוכת גביע אפריקה לאומות 2017 |
אצטדיונים

4 ערים ברוסיה אירחו את גביע הקונפדרציות.
| סנקט פטרבורג | מוסקבה |
| --- | --- |
גזפרום ארנה: אוטקריטיה ארנה
תכולה: 68,134 : תכולה: 45,360 
 : 
קאזאן: סוצ'י
אק בארס ארנה: אצטדיון פישט
תכולה: 45,379 : תכולה: 47,659
הטורניר

שמונה הנבחרות המשתתפות הוגרלו לשני בתים בני ארבע נבחרות כל אחד. שתי הנבחרות שסיימו ראשונות בכל בית עולות לשלב חצי הגמר. המנצחות של חצאי הגמר עלו למשחק הגמר, בעוד שהמפסידות שלהם התמודדו ביניהן על המקום השלישי.